Hammasfluoroosi

Hammasfluoroosi tai fluoroosi on hammaskiilteen kehityshäiriö, joka johtuu liiallisesta fluorin saannista hampaan kehitysvaiheen aikana. Yleisimmin fluoroosia esiintyy pysyvissä hampaissa, mutta myös maitohampaiden fluoroosi on mahdollista.

Kriittisin ikä hammasfluoroosin kehittymiselle on lapsuusikä. Tämän vuoksi hammastahnojen, ja muiden fluorituotteiden, käyttömääristä on kansallisia suosituksia.

Fluoroosi ilmenee kiilteen värimuutoksina; kiilteessä voi olla valkoisia raitoja ja/tai pilkkuja. Fluoroosin vaurioittama kiille on normaalia kiillettä hauraampaa.

Lähteet 

Hammaslääketiede
Hampaat